หุ้นไทยปิดช่วงเช้าลบ0.26จุด
ดัชนีหุ้นไทยวันที่ 7 ส.ค.ช่วงเช้าปิดลบเล็กน้อยที่ 1,207.75 จุดลดลง0.26จุดหรือลดลง0.02% ด้วยมูลค่าการซื้อขาย 12,827.48 ล้านบาท ดัชนีเคลื่อนไหวระหว่าง 1,206.64-1,212.82 จุด
7 ส.ค. 2555

ดัชนีหุ้นไทยวันที่ 7 ส.ค.ช่วงเช้าปิดลบเล็กน้อยที่ 1,207.75 จุดลดลง0.26จุดหรือลดลง0.02% ด้วยมูลค่าการซื้อขาย 12,827.48 ล้านบาท ดัชนีเคลื่อนไหวระหว่าง 1,206.64-1,212.82 จุด 
นายกวี ชูกิจเกษม ผู้ช่วยผู้จัดการ บล.กสิกรไทยให้ความเห็นว่า ตลาดมีวงจรในเชิงบวก จากปัจจัยเดิมๆ เช่นการคาดหวังมาตรการกระตุ้นเศรษฐกิจของธนาคารกลางยุโรป  เร็วๆนี้ และการประชุมของคณะกรรมการนโยบายการเงิน ธนาคารกลางสหรัฐ ครั้งหน้า วันที่12 ก.ย. แต่ระยะสั้นระวังแนวต้านที่ 1,216-1,218จุด อาจมีแกว่งได้จากแรงขายทำกำไร แต่การปรับฐานแต่ละครั้งในช่วงไตรมาส 3 นี้ไม่น่ากลัวเพราะยังคงมุมมองเชิงบวกต่อ ดัชนีหุ้นในระยะกลาง และคงเป้า 1,300 จุดในครึ่งปีหลัง การที่ผู้คุมนโยบายการเศรษฐกิจของประเทศ รับมือกับปัญหาเศรษฐกิจในเชิงรุกมากขึ้น และดำเนินการเพื่อกระตุ้นเศรษฐกิจจะสร้าง ผลดี ต่อตลาดทุน เห็นได้จากนักลงทุนต่างชาติเริ่มสะสมหุ้นปิโตรเคมีและพลังงานแล้ว แม้กำไรไตรมาสที่ 2 คาดว่าจะออกมาแย่ก็ตาม ดังนั้นยังแนะนำให้เก็งกำไรได้หลังจากดัชนี ทะลุ 1,202 จุดขึ้นมาเมื่อวาน โดยเน้นหุ้นที่มีประเด็นเช่นเดิม วันนี้แนะนำ หุ้นบริษัทสามารถคอร์ปอเรชัน( SAMART )ผลการประมูลโครงการใหญ่หลายแห่งจะออกมาในช่วง ก.ค.-ส.ค. และแนวโน้มผลการดำเนินงานไตรมาส 2/2555 แข็งแกร่งและกำไรปี 2555 เดินหน้าเป็นขั้นบันไดนอกจากนั้นราคายังถูกคิดเป็นสัดส่วนราคาต่อกำไร เพียง 9.3 เท่า และลุ้นปันผลระหว่างกาล แนวต้าน 9.40-9.45 เท่าทะลุได้ก็มีด่านต่อไปที่ 9.75 -9.8เท่า แนวรับ 9.1-9.2เท่า ใช้ 8.9เท่า เป็นจุด 
หยุดขาดทุนอีกหุ้นหนึ่งบริษัทไทคอนอินดัสเทรียล คอนเน็คชัน( TICON )และผลประกอบการไตรมาส 2/2555 น่าจะเป็น จุดต่ำสุด ของปีแล้ว หุ้นน่าจะถูกเก็งกำไรเพื่อได้รับสิทธิ์แจกฟรี TSR ในอัตรา 8 หุ้น:1 TSR (XR 17 ส.ค.) +คาดมีปันผลระหว่างกาล 0.20-0.25 บาท/หุ้น XD ปลาย ส.ค.นี้ แนวต้าน 13.5 และ 14.1 แนวรับ 12.9 ใช้ 12.6 เป็นจุด หยุดขาดทุน